VEGA og Luger Danmark præsenterer

**Avi Kaplan synger din sjæl ind sit folk-univers**

*Amerikanske Avi Kaplan fylder Lille VEGA med indtagende sange fra sin nye ep, I’ll Get By” den 11. november.*

Sangskriveren Avi Kaplan har tidligere udfoldet sin smukke bas-vokal i a cappella gruppen Pentatonix, men siden 2017 har han dyrket sit soloprojekt i eget navn. Han er vendt tilbage til den stemning, der ramte ham som barn, når han lyttede til folk-musik blandt Californiens kæmpe Sequoia-rødtræer.

Nu skriver han selv sange med udgangspunkt i inspiration fra ikoner som Simon & Garfunkel, John Denver, Cross, Stills, Nash & Young og Bill Withers. Af nyere navne henter han inspiration fra Iron & Wine, Bon Iver, Ben Harper og José Gonzáles.

I denne uge udgiver Kaplan ep’en *I’ll Get By*, hvorfra han allerede har sluppet tre singler; titelnummeret, ”It Knows Me” og senest ”Sweet Adeline Pt. 2”. Sidstnævnte tager lytteren med på en angerfuld rejse gennem et tidligere forhold. De reflekterende tekster understøttes af steel guitar og blændende harmonier. Ep’en er hovedsageligt produceret af Mike Mogis, der er kendt for sit arbejde med Bright Eyes.

Kaplan har udtalt følgende om ”Sweet Adeline Pt. 2.”: "Often times I’m much better sharing my heart with music than just with words," he told the Tennessean. "*I wanted the production to embody the sadness of a failed relationship but keep it light-hearted enough to still capture the feeling of looking back on the beautiful times we had with reverence*.”

**Fakta om koncerten:**

Avi Kaplan (US)  
Onsdag d. 11. november kl. 20.00  
Lille VEGA, Enghavevej 40, 1674 København V  
Billetpris: 150 kr. + gebyr  
Billetsalget starter fredag den 28. februar kl. 10.00 via vega.dk, luger.dk og Ticketmaster.